cyanic-selkie/wikianc huggingface dataset:
תיבת מכתבים
בשפה האנגלית משתמשים במונחים הבאים: letter box, letter plate, letter hole, deed, mail slot, mailbox
בעבר חולקו דברי הדאר על ידי דוור אל התיבות בצמוד לבתי הדיירים.
בשנים האחרונות בוטל שרות זה ברב היישובים ועל התושבים להגיע אל מרכזי חלוקת הדאר המוצבים במקומות שונים בשכונות העיר וכן במקום מרכזי ביישובים הכפריים.
שנות ה-70 של המאה ה-12
שנות ה-70 של המאה ה-12 היו העשור השמיני של המאה ה-12, החלו ב-1 בינואר 1170 והסתיימו ב-31 בדצמבר 1179.
הלל ניומן
הלל ניומן (נולד ב-1965) הוא דיפלומט ישראלי. היה שגריר ישראל לאוזבקיסטן וטג'יקיסטן. מאז שנת 2019 מכהן כקונסול ישראל בלוס אנג׳לס.
ביוגרפיה
ניומן נולד בקייפטאון, דרום אפריקה, ב-1965 וכילד עלה לארץ יחד עם משפחתו, והתגורר בנתניה. שירת כחובש קרבי בצה"ל. הוא בעל תואר דוקטורט בהיסטוריה יהודית ולימודי יהדות מאוניברסיטת בר-אילן. שימש כמרצה ללימודי יהדות גם בישראל וגם באוניברסיטת בוסטון.
במשרד החוץ החל לשרת ב-1998. בשנת 2008 מונה לשגריר ישראל לאוזבקיסטן וטג'יקיסטן, ובשנת 2019 מונה לקונסול הכללי בלוס אנג׳לס.
חיים אישיים
ניומן מתגורר בירושלים, נשוי לאיילה ואב לבן.
החזית המערבית (ברית המועצות)
למעט המפקד הראשון של החזית שהוצא להורג, כל יתר מפקדיה קודמו לדרגת מרשל ברית המועצות.
1941
החזית הוקמה על פי החלטת הפיקוד העליון הסובייטי ב-22 ביוני 1941, על בסיס המפקדה והגייסות שהשתייכו לפיקוד הצבאי המערבי. בראש החזית הועמד דמיטרי פבלוב. החזית כללה 4 ארמיות ויחידות רבות נוספות. בסך הכול תחת פיקוד של מפקד החזית היו 45 דיוויזיות. נגד היחידות הסובייטיות לחמה קבוצת ארמיות מרכז, קבוצת ארמיות החזקה של ורמאכט. כבר בימים הראשונים של הלחימה החזית הובסה בקרב ביאליסטוק-מינסק ורוב הכוח כותר. בקרב זה החזית איבדה 420 אלף חיילים מסך של 625 אלף ורוב הציוד הקרבי. לאחר יום ראשון של הלחימה, איוואן קופטס שהיה מפקד חיל האוויר של החזית התאבד. יוסיף סטלין האשים את הפיקוד בתבוסה וב-30 ביוני דמיטרי פאבלוב הודח מתפקידו וב-4 ביולי נעצר. במהלך חודש יולי פאבלוב ומספר קציני מטה בכירים הוצאו להורג.
ב-2 ביולי 1941 סמיון טימושנקו הועמד בפיקוד החזית. החזית כללה 7 ארמיות חדשות. ב-19 ביולי למפקד החזית מונה אנדריי יריומנקו. במהלך אוגוסט-ספטמבר 1941 נערך קרב סמולנסק במהלכו החזית נסוגה מזרחה תוך אבדות קשות. במהלך הקרבות מיחידות באגף השמאלי של החזית הוקמו החזית המרכזית וחזית בריאנסק במטרה לשפר את שליטת המפקדים הסובייטים בכוחות הלוחמות.
לאחר התייצבות החזית, ב-12 בספטמבר למפקד החזית מונה איבן קונייב. בתחילת אוקטובר 1941 החזית כללה 6 ארמיות שנפרסו לאורך 340 ק"מ. ב-2 באוקטובר ורמאכט החל במתקפה כוללת ותוך זמן קצר 5 ארמיות של החזית המערבית היו מכותרות. ב-10 באוקטובר גאורגי ז'וקוב מונה למפקד החזית תוך קבלת תגבורות משמעותיות. הוא הצליח לייצב את החזית, אך גרמנים כבר היו בקרבת מוסקבה. ב-15 בנובמבר הגרמנים חידשו את המתקפה על מוסקבה אך נעצרו בפרבריה וב-6 בדצמבר 1941 החזית המערבית בתמיכת חזית קלינין והחזית הדרום-מערבית החל במתקפה כוללת שבמהלכה הצבא האדום הצליח להביא לנסיגה משמעותית של ורמאכט. ניצחון בקרב מוסקבה היה ניצחון משמעותי ראשון של הצבא האדום במלחמה.
1942
בינואר 1942 החזית המערבית בתאום עם חזית קלינין וחזית בריאנסק המשיך בפעולות התקפיות אך ללא הצלחה של ממש. במהלך כול שנת 1942 נערכו קרבות עזים במרחב רז'ב-ויאזמה ללא הצלחות לאף צד. ב-26 באוגוסט 1942 למפקד החזית מונה איבן קונייב שהמשיך בניסיונות להתקדם מערבה אך ללא הצלחה.
1943
ב-22 בפברואר 1943 יחידות החזית המערבית החלו במתקפה חדשה אך שוב ללא הצלחה. ב-28 בפברואר למפקד החזית מונה ואסילי סוקולובסקי שהיה במשך תקופה ארוכה ראש המטה של החזית. בתקופה זו החזית כללה 11 ארמיות סובייטיות. במרץ 1943 פיקוד ורמאכט החליט להסיג את כוחות במרחב הלחימה לאחר שנה של קרבות. לאחר הצלחת הצבא האדום בקרב קורסק כוחות החזית המערבית גם החלו במתקפה והצליחו להביא לנסיגה גרמנית. במהלך סתיו 1943 עיר סמולנסק חזרה לשליטה סובייטית.
1944
לאחר שחרור סמולנסק כוחות החזית ניסו להמשיך במתקפה לכיוון ויטבסק. הלחימה נמשכה עד לאביב. באביב 1944 וועדה ממלכתית בראשות גאורגי מלנקוב פסקה שהחזית נכשלה ב-11 מערכות התקפיות באזור, וב-15 באפריל 1944 מונה למפקד החזית איוואן צ'רניאחובסקי. ב-24 באפריל 1944 הוקמה על בסיס החזית המערבית החזית הבלארוסית השלישית והחלו הכנות למבצע בגרטיון.
ימי טוהר
במקרא
מקור דין ימי הטוהר מובא בפרשת תזריע:
.
דם טוהר
על כל דם נידות או זיבות חל דין טומאה. הדם גורם טומאה על כל מי שנוגע בו, כאשר הוא לח או יבש. דם טוהר שהוא דם שיצא מהאישה בתקופת הטהרה (לאחר תום ימי טומאת יולדת) אינו טמא, משום שהתורה קבעה שאינו מטמא את האישה ממנה יצא. במקרה והאישה עדיין טמאה בטומאת יולדת אך נמצאת בתקופת הטהרה (מקרה זה יכול להתרחש אם תמו ימי טומאת יולדת אך האישה עוד לא טבלה במקווה), נחלקו בית שמאי ובית הלל לדינה:
המחלוקת בין רב ללוי
קיימת מחלוקת בין רב ללוי בר סיסי בפרשנות המחלוקת. המחלוקת תלויה בשאלה בסיסית בדין דמה הטהור של היולדת - היוצא בימי טהרה.
המחלוקת בפרשנות לסיבה שבשלה טיהרה התורה דם יולדת בתקופה שבין 7-14 ל-40-80 יום היא כך: לפי רב, דם הטוהר הוא דם שנובע מאותו מקום בדיוק שממנו נובע דם הנידה, אלא שהתורה קבעה שבאופן רגיל הדם טמא ובימים אלו הדם טהור ואינו גורם לאשה טומאת נידה. לעומת זאת סבור לוי בר סיסי שבזו תלויה מחלוקתם של בית שמאי ובית הלל: לפי בית שמאי אכן "מעיין אחד הוא", אך לפי בית הלל מדובר בשני מעיינות בגופה של האישה שמהם נובע דם, האחד טמא והשני - שממנו יוצא דם בתקופת הטהרה של היולדת - טהור.
לפי מחלוקת זו, נחלקו רב ולוי בפרשנות המחלוקת בין בית שמאי לבית הלל. אנו מוצאים שבית הלל מחילים טומאה על "דם יולדת שלא טבלה" בניגוד לבית שמאי. במה תלויה המחלוקת? לפי לוי - מדובר באופן שבו האשה "שופעת" דם מתוך ימי הטומאה לימי הטהרה, ובית שמאי ובית הלל נחלקו בשאלה האם "מעיין אחד הוא" או "שני מעיינות", לפי בית הלל מדובר ב"שני מעיינות", וממילא במקרה שהאשה שופעת דם מימי הטומאה לימי הטהרה ברור שהדם טמא, אך לפי בית שמאי "שני מעיינות הן" וממילא הדם אינו מטמא מהתורה רק מדברי חכמים, שנתנו היכר לדבריהם וטימאו את הדם רק כאשר הוא לח ולא כאשר הוא יבש, בדומה לרוקה של היולדת ומימיה רגליה שגם הם מדברי חכמים. לעומת זאת, סבור רב, שהן בית שמאי והן בית הלל סבורים ש"מעיין אחד הוא", ולכן ברור שמיד בחלוף ימי הטומאה הדם שנוזל הוא טהור, אלא שלפי בית שמאי די בכך שעברו ימי הטומאה והדם נוסע בימי הטהרה כדי לטהר את האישה, ולפי בית הלל התורה קובעת שהדם טהור בימי הטהרה רק אם האישה טבלה לאחר ימי הטומאה, ומכיוון שעדיין לא טבלה - דמה טמא.
יולדת בזוב בימי הטוהר
מחלוקת נוספת בין בית שמאי ובין בית הלל היא בדינה של אישה שילדה בימי זיבה (אחד עשר יום שלאחר שבעת ימי הנידה). בניגוד למחלוקת הקודמת, השאלה נוגעת מעשית רק בדיני טומאה וטהרה של הנוגע בדמה של האישה, שהרי האישה עצמה טמאה בכל מקרה בטומאת זיבה.
לפי פרשנותו של רב, לפיה גם בית שמאי מודים ש"מעיין אחד הוא - התורה טימאתו והתורה טיהרתו", מובן כי התורה טיהרה את מעיין הדם רק כאשר הדם יוצא בימי טהרה, אך אם האישה טמאה בטומאת זבה - לא טיהרה התורה את הדם, ולכן לא רק האישה עצמה טמאה בטומאת נידה, אלא אף דמה נחשב לטמא ומטמא, כמו כל דם זבה. אך לפי דעתו של לוי, שלפי בית הלל "שני מעיינות הן", מדובר ב"שופעת" מימי הטומאה לימי הטהרה, שבמקרה כזה, אפילו לפי בית שמאי שסוברים ש"מעין אחד הוא" וממילא יש לטהר את דמה של האישה מכיוון שהתורה טיהרה את אותו מעיין עצמו ששופע בימי הנידה - בימי הזיבה, לא טיהרה התורה את הדם אלא כאשר חלה עליה טומאת יולדת, שהיא טומאה קלה החולפת מאליה לאחר שבעת ימים, אך כאשר היא טמאה בטומאת נידה החמורה - לא טיהרה התורה את הדם אלא רק לאחר שהאישה תספור שבעה נקיים לאחר זיבתה.
לאחר חומרת רבי זירא
בתקופת הגמרא מביא רבי זירא חומרה שהתקבלה בקרב בנות ישראל: - כדי להיטהר האשה צריכה לבדוק שבעה ימים שהיא לא רואה דם ואחר כך לטבול. חומרה זו נתקבלה כהלכה פשוטה.
לשיטת הרמב"ן ורוב הראשונים חומרת רבי זירא נוהגת גם בימים שבהם מדין תורה דם האשה טהור. ואילו לשיטת הרמב"ם חומרת רבי זירא היא רק על דם טמא, ויש תקנה נפרדת של הגאונים לאסור גם דם טהור. הרמב"ם מוסיף שתקנה זו לא נתקבלה בכל המקומות, אולם בסוף תקופת הראשונים דין זה התפשט לכל קהילות ישראל.
ליגת העל הקובנית
ליגת העל הקובנית (בספרדית: Campeonato Nacional de Fútbol de Cuba) היא הליגה העליונה בכדורגל בקובה, שמאורגנת על ידי פדרציית הכדורגל של קובה, והיא נוסדה בשנת 1912.
בליגה מתחרות כיום 16 קבוצות, כאשר עד 2019 הפורמט היה חלוקה ל-2 בתים אזוריים של 8 קבוצות, ובשלב השני בית גמר אליו עולות 4 קבוצות מכל בית אזורי. המסיימת במקום הראשון בבית הגמר מוכתרת לאלופת המדינה, ומעפילה לתחרות הבינלאומית בקאריביים, המגן הקריבי לקבוצות.
הקבוצה הבולטת ביותר בליגה היא קבוצת ויה קלרה (שמקורה במחוז ויה קלרה) ולה 14 אליפויות.
היסטוריה
הליגה הלאומית הקובנית שהתחילה כליגה חובבנית ב-1912, ובמהלך העשור הראשון לתחרות, נקראה התחרות "גביע אור" (Orr Cup), ועד 1961 הליגה נחשבה לליגה חובבנית כאשר קבוצות מקומיות היו מעפילות מהליגה שלהם להתחרות על תואר האליפות הלאומי (לכל מחוז בקובה הייתה ליגה מקומית משלו). ב-1963 הליגה הפכה לחצי מקצוענית ועד 1977 התחרות התקיימה כ"אליפות הלאומית של קובה בכדורגל". בעונת 1978/1979 הוקמה הליגה החדשה שנקראה "División Politica Administrativa", שהייתה ליגה לאומית עליונה אחת ללא חלוקה למחוזות. בעונות 2007/2008 ו-2008/2009 התחרות הפכה להיות עם 2 סיבובים ובשלב השני פלייאוף. ב-2011/2012 הליגה הוקטנה ל-8 קבוצות בליגה הראשונה ו8 בליגה השנייה. ב-2013 הפורמט שונה לתחרות של 4 בתים של 4 קבוצות עם 3 סיבובים. לאחר מכן בשלב השני פלייאוף של 8 הקבוצות הטובות ביותר. ב-2014/2015 הפורמט הפך להיות 2 בתים של 4 קבוצות, לאחר מכן שלב של בית אחד עם 4 הקבוצות הטובות ביותר, ב-2 סיבובים. ב-2016 ועד 2019 הפורמט הפך להיות 2 בתים של 8 קבוצות שמשחקות ב-2 סיבובים, ולאחר מכן בית גמר בשלב השני. ב-2019/2020 נוסה פורמט של ליגה עונתית במתכונת אפרטורה וקלאוסורה כפי שמקובל במדינות אמריקה הלטינית, אך העונה נפסקה באמצע בשל התפרצות מגפת הקורונה העולמית. בשל מגוון סיבות (פוליטיות, כלכליות ועוד), מאז 2007/2008, הקבוצות הקובניות אינן מעפילות לטורנירי אליפות הקבוצות הקאריביית או לליגת האלופות של CONCACAF, אלא לטורנירים קטנים פנימיים שלא מאורגנים על ידי פיפ"א.
ג'ים יונג קים
ג'ים יונג קים (בקוריאנית: 김용金勇, באנגלית: Jim Yong Kim, מוכר גם בשם קים יונג; נולד ב-8 בדצמבר 1959) הוא רופא קוריאני-אמריקני אשר כיהן כנשיא הבנק העולמי. יונג קים שימש הנשיא ה-17 של דארטמות' קולג', הוא היו"ר לשעבר של המחלקה לבריאות גלובלית ורפואה חברתית בבית הספר לרפואה של אוניברסיטת הרווארד והיה גם מייסד ומנכ"ל של ארגון Partners In Health. ב-2 במרץ 2009 מונה קים למשרת נשיא דארטמות' קולג', תפקיד אותו החל למלא למעשה ב-1 ביולי אותה השנה. קים הוא האסיאתי-אמריקאי הראשון שעמד אי פעם בראש אחת מאוניברסיטאות ליגת הקיסוס. ב-2010 נבחר לחבר באקדמיה האמריקאית לאמנויות ולמדעים.
ב-23 במרץ 2012 הודיע נשיא ארצות הברית ברק אובמה כי ארצות הברית תקדם את מועמדותו של קים למשרת נשיא הבנק העולמי. ב-16 באפריל 2012 פורסם כי קים יחליף את רוברט זליק וישמש כנשיא הבנק. ב-1 ביולי נכנס קים לתפקידו. הוא פרש מתפקידו ב-1 בפברואר 2019 והוחלף זמנית על ידי קריסטלינה גורגייבה עד שדייוויד מלפאס נכנס לתפקיד באפריל 2019.
רקע
קים נולד בסיאול, קוריאה הדרומית. כשהיה בן חמש עבר עם הוריו לארצות הברית וגדל באיווה. אביו לימד רפואת שיניים באוניברסיטת איווה בעוד שאִמוֹ קיבלה את הדוקטורט שלה בפילוסופיה סינית. קים למד בתיכון המקומי שם היה התלמיד המצטיין, רכז קבוצת הכדורסל והקוורטרבק של קבוצת הפוטבול. לאחר שנה וחצי באוניברסיטת איווה עבר קים לאוניברסיטת בראון שם סיים ב-1982 תואר ראשון בהצטיינות. ב-1991 קיבל תואר דוקטור לרפואה מאוניברסיטת הרווארד וב-1993 קיבל דוקטורט באנתרופולוגיה, גם כן מהרווארד.
Partners In Health
לצד פול פארמר, אופיליה דאל, טוד מק'קורמק ותומאס ג'יי ווייט נמנה קים עם מייסדי Partners In Health ב-1987. הארגון החל בהאיטי בתוכנית בריאות חדשנית ורדיקלית הממוקדת בקהילה ואשר התבססה על הצרכים המקומיים ועל הכשרת חברי הקהילה ליישמם. בראשית שנות ה-90 של המאה ה-20 שירתה התוכנית מעל 100,000 איש. התוכנית זכתה להצלחה מרשימה בטיפול במחלות זיהומיות בעלות נמוכה, כאשר היא מצליחה להביא לריפוי חולי שחפת בבתיהם בעלות של 150–200 דולר, בעוד שבבתי החולים בארצות הברית היה עולה טיפול כזה בין 15,000 ל-20,000 דולר. לקים היה תפקיד חשוב בעיצוב פרוטוקולי טיפול והשגת עסקאות שיניבו תרופות זולות ויעילות יותר.
ב-1994 הורחב המודל של PIH לפרו. ב-1998, תוצאות מוצלחות ביותר בריפוין של מחלות, הן מחלות נפוצות והן מחלות חמורות, הניעו את ארגון הבריאות העולמי לאמץ את המודל, ולתמוך בהתאמת טיפול קהילתי לקהילות עניות ברחבי העולם. הצלחה מיוחדת בטיפול בשחפת עמידה לתרופות גרמה לארגונים בינלאומיים להקדיש מחדש מאמצים למיגור המחלה וביוני 2002, ארגון הבריאות העולמי אימץ מרשמים להתמודדות עם המחלה, שהיו כמעט זהים לאלו בהם השתמש PIH בפרו. עבודתו של קים עם PIH לטיפול בשחפת עמידה לתרופות, הייתה המקרה הראשון בקנה מידה רציני לטפל במחלה במדינה ענייה ומתכונת דומה של מאמצים שוכפלה ליותר מ-40 מדינות ברחבי העולם.
כיום מועסקים ב-PIH למעלה מ-13,000 עובדים ב-12 מדינות. קים עזב את הארגון כמנכ"ל ב-2003.
ארגון הבריאות העולמי (2003 - 2006)
קים עזב את PIH ב-2003 לטובת ארגון הבריאות העולמי, שם החל לשמש כעוזר למנכ"ל. במרץ 2004 הוא מונה כמנהל מחלקת האיידס בארגון, לאור הצלחתו ביצירת תוכניות למלחמה במחלה בעת עבודתו ב-PIH. קים פיקח על כל הפעילויות הקשורות לאיידס בארגון הבריאות העולמי, תוך התמקדות ביוזמות שמטרתן לסייע למדינות מתפתחות להרחיב את תוכניות הטיפול והמניעה שהן מציעות. בכך נכללה יוזמת ה-"3X5" השאפתנית שנועדה להציע טיפול לשלושה מיליון חולי איידס עד שנת 2005. המטרה לא הושגה עד 2007, אך לדברי ארגון הבריאות העולמי סייעה לדחוף את אסטרטגיות הטיפול במחלת האיידס באפריקה מהר יותר ורחוק יותר משניתן היה לצפות להשיג בכל דרך אחרת. נכון ל-2012 התוכנית טיפלה בלמעלה משבעה מיליון חולי איידס באפריקה.
אוניברסיטת הרווארד (1993 - 2009)
החל מ-1993 שימש ד"ר קים כמרצה בבית הספר לרפואה של אוניברסיטת הרווארד, כשבסופו של דבר הפך לפרופסור ברפואה, רפואה חברתית וזכויות אזרח. בעת פרישתו ב-2009 החזיק קים במשרת יו"ר מחלקת הבריאות העולמית והרפואה החברתית, ראש אגף Global Health Equity בבית החולים בריגהאם אנד וימנ'ס ומנהל מרכז בריאות וזכויות האדם François Xavier Bagnoud בבית הספר לבריאות הציבור באוניברסיטת הרווארד.
במהלך קריירה שנפרשה על פני שני עשורים ואשר מטרתה להביא לשיפור הבריאות במדינות מתפתחות, היה קים מעורב במספר מאמצים מחקריים ואקדמיים. בשנים האחרונות הוביל קים את פיתוחו של שדה חדש שהתמקד בשיפור היישום והאספקה של התערבויות בתחומי הבריאות בקהילות עניות ברחבי העולם. תוכניותיו פועלות בהתאם לפילוסופיה על פיה התקדמות בפיתוח תוכניות בריאות עולמיות יעילות יותר התעכבה בשל מיעוט גישות בקנה מידה גדול לשיפור עיצובן של תוכניות התערבות. תחום חדש זה יאסוף, ינתח ויפיץ בהרחבה גוף מקיף של תובנות מעשיות על אספקה יעילה של בריאות עולמית. לצורך קידום מטרות אלו היה קים אחד ממייסדי Global Health Delivery Project, יוזמה משותפת של המחלקה לרפואה חברתית בבית הספר לרפואה של אוניברסיטת הרווארד ושל המכון לאסטרטגיה ותחרותיות בבית הספר למנהל עסקים של הרווארד.
מקרי הבוחן בשדה הבריאות העולמית שנוצרו על ידי הפרויקט הזה היוו את הגרעין לתוכנית לימודים חדשה שנלמדת כעת בבית הספר לבריאות הציבור של הרווארד.
צוותו של קים גם פיתח "קהילת תרגול" מבוססת אינטרנט GHDonline.org, על מנת לאפשר למתרגלים ברחבי העולם גישה נוחה למומחיות, לשיתופי מידע ולמעורבות בפתרון בעיות בזמן אמת.
במהלך שהותו בהרווארד פרסם קים מספר מאמרים מדעיים בכתבי עת מדעיים מובילים ביניהם, New England Journal of Medicine Science ו-The Lancet; כמו כן, לקח חלק בכתיבת או עריכת מספר ספרים. כמומחה לשחפת כיהן קים או אף עמד בראש מספר ועדות בנושא המדיניות הבינלאומית להתמודדות מול השחפת.
דארטמות' קולג' (2009 - 2012)
במרץ 2009 פורסם שמו של קים כנשיא ה-17 של דארטמות' קולג' כשהוא הופך בכך לאמריקני ממוצא אסיאתי הראשון ליטול תפקיד של נשיא מוסד הנמנה עם ליגת הקיסוס. קים ליווה פיתוח תוכניות חדשניות בדארטמות', תוך שהוא עושה שימוש בניסיונו בתחומי הבריאות ובנושאים בינלאומיים. בינואר 2010 סייע קים, יחד עם סטודנטים ומרצים אחרים מדארטמות' ועם ארגון PIH וארגונים אחרים, להגיב לרעידת האדמה בהאיטי (2010) כשכוננו את ה-Dartmouth Haiti Response. הישגי היוזמה הסתכמו בגיוס תרומות של מעל מיליון דולר, אספקת 18 טון של ציוד רפואי, שליחתם להאיטי של 25 אנשי מקצוע מתנדבים מתחום הרפואה ומאות סטודנטים שהתנדבו לתרום בקמפוס.
באפריל 2010 השיק קים את הפרויקט הלאומי לשיפור הבריאות במכללות (NCHIP), אשר מכנס מספר מוסדות מומחים על מנת לפתח שיטות כמותיות לצורך טיפול בבעיות בריאות של סטודנטים. באפריל 2011 השיק הפרויקט את תוכנית הבכורה שלו, מאמץ להתמודד עם שתייה מופרזת. במאי 2010 סייע קים בהשגת מענק אנונימי בסך 35 מיליון דולר להקמת ה-Dartmouth Center for Health Care Delivery Science. המרכז יוצר שדה חדש פורץ דרך המטפח שיתוף פעולה בין חוקרים ואנשי מקצוע מתחום הרפואה, על מנת לתכנן, ליישם ולכונן דגמים חדשים של טיפול רפואי בעלות נמוכה ובאיכות גבוהה.
ב-2012, בעקבות חששות משמעותיים ומאמץ נרחב של קים לטפל באלימות מינית בקמפוס, אימץ דארטמות' יוזמה חדשה לחנך סטודנטים באשר לחשיבות של התערבות עוברי אורח במקרי תקיפה מינית, כחלק מתוכנית גדולה יותר של מודעות לנושא תקיפה מינית.
מחלוקות בתקופת כהונתו
ב-2011 ספג קים ביקורת על סירובו לפרסם את תקציב דארטמות'. קים השיב לביקורת בכך ששיחרר דו"ח משלים נרחב ובקיום פגישה פומבית עם הסגל, שלאחר מכן הביע שביעות רצון מתגובתו של קים. עם זאת, קים לא התייחס לבקשת אספת הסטודנטים לקבל גישה למידע על כל סעיף תקציבי העולה על 10,000 דולר. באותה שנה התפרסמו בעיתון הסטודנטים מאמרי מערכת שהביעו אי שביעות רצון מנשיאותו של קים, כאשר אחד המאמרים תיאר את קים כ"לא פופולרי בקרב סטודנטים רבים בימים אלו".
ביקורת נוספת נמתחה על מנהיגותו של קים עקב שערוריית זובור שהביאה להגשת כתבי אישום כנגד האחווה ולהקמת כוח משימה לטיפול במסורת הזובור.
מועמדותו למשרת נשיא הבנק העולמי
ב-23 במרץ 2012 הודיע נשיא ארצות הברית ברק אובמה על מועמדותו של קים למשרת הנשיא הבא של הבנק העולמי. באותו היום שלח קים מכתב לסגל דארטמות' באומרו:
בתוך כך, ויליאם איסטרלי, פרופסור באוניברסיטת ניו יורק ולשעבר כלכלן ויועץ בכיר לאגף הצמיחה ומקרו-כלכלה של הבנק העולמי, הביע דאגה מחוסר ניסיונו של קים בכלכלה באומרו:
ב-16 באפריל, משאושרה מועמדותו, היה קים לאמריקני ממוצא אסיאתי הראשון, הרופא הראשון והפרופסור הראשון בתחום הפיתוח שיוביל את הבנק העולמי מאז נוסד ב-1944.
חייו האישיים
קים נשוי לרופאת ילדים ואב לשני בנים. הוא לוקח חלק פעיל במגוון ענפי ספורט, בהם כדורסל, גולף, כדורעף וטניס.
פרסים ותפקידים
ב-2003 קיבל קים מענק עמיתי מקארתור, ב-2005 נבחר על ידי U.S. News & World Report לאחד מ-25 המנהיגים המובילים באמריקה וב-2006 נבחר לרשימת 100 האנשים המשפיעים בעולם על ידי טיים מגזין. קים הוא גם חבר במכון לרפואה של האקדמיה הלאומית האמריקנית. ב-2010 נבחר קים לחבר באקדמיה האמריקאית לאמנויות ולמדעים.
דודג' פאסט פור
דודג' פאסט פור (באנגלית : Dodge Fast Four, קרוי גם : Dodge Brothers) היא מכונית, אשר יוצרה במספר תצורות בין השנים 1928–1927 על ידי חברת "האחים דודג' אוטומוביל" ובשנת 1928 הפכה לחטיבת דודג' בקונצרן המכוניות האמריקאי קרייזלר.
בראטייבו
נפת בראטייבו (ברוסית: район Братеево) היא נפה במחוז הדרומי של העיר הפדרלית מוסקבה שברוסיה. שטחה הוא 7.63 קמ"ר ואוכלוסייתה מונה 110,185 תושבים (2020).
בשנת 1960 הפכו הכפרים ברטייבו ובוריסובו, כמו גם השטח שמסביב, לחלק מהמבנה המינהלי של העיר מוסקבה, תחילה בראיון פרולטארסקי, ומאז 1969 – בקרסנוגוורדיסקי. בשנות השמונים נהרס הכפר ברטייבו לחלוטין במהלך הקמת אזור מגורים חדש, ברטייבו.
בראטייבו ממוקם בדרום-מזרח העיר, על גדתו הימנית של נהר מוסקבה. בראיון פועלות תחנות מטרו אלמה-אטינסקאיה ובוריסובו.
ת'ואוד (אי)
האי ת'ואוד (באנגלית: Thode Island) הוא אי מכוסה קרח, הממוקם בארכיפלג מרשל, למול חופי ארץ מרי בירד, שבאנטארקטיקה.
האי ממוקם 1.9 קילומטרים צפונית מערבית לאי בנטון, ו-9.3 קילומטרים ממזרח לאי פשבישבסקי.
גילוי ומיפוי האי
האי מופה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1959–1965.
מקור השם
שמו של האי ניתן לו על ידי הוועדה המייעצת לשמות אנטארקטיים (US-ACAN).
האי נקרא על שמו של ג'ורג' סי. ת'ואוד (George C. Thode), טכנאי אלקטרוניקה ומטאורולוג בתחנת בירד בשנת 1968.
כף קלוס
כף קלוס או כף קלוז (באנגלית: Cape Cloos) היא לשון יבשה, באזור חוף גרהאם של ארץ גרהאם, שבאנטארקטיקה.
לשון היבשה היא מצוק סלעי גבוה.
גילוי ומיפוי לשון היבשה
הכף צולמה מהאוויר על ידי משלחת הסקר האווירי של שטחי חסות איי פוקלנד בעונת המחקר (הקיץ האנטארקטי) 1956–1957.
מקור השם
שמה של לשון היבשה ניתן לה על ידי ז'רלאש.
ז'רלאש קרא ללשון היבשה על שמו של מ. קלוס (M. Cloos), שהיה קונסול כבוד של בלגיה בדנמרק.
רובין ת'יק
רובין צ'ארלס ת'יק (באנגלית: Robin Charles Thicke; נולד ב-10 במרץ 1977) הוא זמר-יוצר, שחקן ומלחין אמריקאי.
ביוגרפיה
ת'יק הוא בנו של השחקן הקנדי אלן ת'יק ושל שחקנית ימי חיינו גלוריה לורינג. השניים התגרשו כשהיה בן שבע. במהלך ילדותו נחשף למוזיקה על ידי ברוס ספרינגסטין, לות'ר ונדרוז והזמרת ויטני יוסטון שהיו מכרים של הוריו. לפני שהתפרסם שיתף פעולה עם ג'ורדן נייט והשתתף בהפקת אלבומו בשנת 1999 יחד עם אמנים נוספים. לאחר מכן הקליט והופיע תחת שם משפחתו "Thicke" עד שנת 2005. ת'יק החל בתור כותב שירים לאומנים כמו כריסטינה אגילרה, ברנדי נורוואד, ג'ורדן נייט ומארק אנתוני. בשנת 2004 זכה ת'יק בפרס גראמי הראשון שלו על תרומתו לאלבומו של הזמר אשר, "Confessions".
ב-11 ביוני 2005 נישא ת'יק לאהבתו מהתיכון, השחקנית פולה פטון, אותה פגש במועדון בגיל 14. בנם הראשון של הזוג נולד ב-6 באפריל 2010 ונקרא ג'וליאן פואגו ת'יק. הזוג התגרש ב-2015, לאחר פרשת בגידה מצידו של ת'יק.
2002-2004: A Beautiful World
בשנת 2000 החל ת'יק לאסוף חומרים לאלבום בכורה. האלבום נקרא "Cherry Blue Skies" ולאחר מכן הופץ ב-15 באפריל 2003 בשם "A Beautiful World". נכון לאפריל 2007 האלבום מכר מעל ל-63,000 עותקים רק בארצות הברית. הסינגל הראשון של ת'יק היה "When I Get You Alone" שהופץ באוגוסט 2002 וזכה להצלחה גדולה. השיר בוצע על ידי זוכה "אוסטרליין איידול" בשנת 2003, גאי סבסטיאן. לאחר מכן ת'יק אף כתב שיר עם סבסטיאן בשם "Out with My Baby" והשתתף בהפקת אלבומו. בגמר של העונה השישית של התוכנית אמריקן איידול ביצע המתמודד בלייק לואיס את השיר של ת'יק. הסינגל השני והאחרון מהאלבום היה "Brand New Jones".
2005-2007: The Evolution of Robin Thicke
אלבומו השני של ת'יק נקרא "The Evolution of Robin Thicke" והופץ ב-3 באוקטובר 2006. האלבום הופץ בעריכה מחודשת ב-13 בפברואר 2007 וכלל רצועות חדשות. הסינגל הראשון שהופץ מהאלבום היה "Wanna Love You Girl", דואט עם הראפר פארל וויליאמס שיצא ב-9 באוגוסט 2005, לצילומי הקליפ ת'יק גזר את שיערו הארוך שהיה סימן ההיכר שלו. השיר היה צפוי לנחול הצלחה גדולה אך זכה לה רק בממלכה המאוחדת. בשנת 2006 הופצה גרסת רמיקס לשיר יחד עם הראפר באסטה ריימס. לאחר מכן הופץ דואט של ת'יק יחד עם הראפר ליל ויין תחת השם "Shooter" שהופץ ב-9 באפריל 2006. הסינגל השני מהאלבום היה "Lost Without U" והופץ ב-30 בינואר 2007 והגיע לראשי המצעדים. הסינגל זכה להרבה השמעות ברדיו והגיע למקום הראשון במצעד הרית'ם אנד בלוז של הבילבורד, ת'יק הוא הזמר הלבן הראשון שעשה זאת מאז ג'ורג' מייקל. במרץ 2007 הופץ הסינגל השלישי "Can U Believe". הסינגל הרביעי היה "Got 2 Be Down" שהופץ ב-2 באוקטובר 2007.
בשנת 2005 הופיע ת'יק בקליפ של הזמר וויל סמית' בשירו "Switch". ב-2007 שיתף ת'יק פעולה עם זמרות כמו ריבן סיימון ואנג'לה ויה. באותה שנה שיתף פעולה גם עם הזמרת אשנטי והשתתף בשירו של הזמר ריק רוס, "Lay Back". אלבומו של ת'יק מכר מעל 1.5 מיליון עותקים ברחבי ארצות הברית והגיע למעמד של אלבום פלטינה. בסוף 2007 השתתף במסע ההופעות של ביונסה נואלס ובקונצרט בממלכה המאוחדת ב-24 בספטמבר 2007.
2008-2009: Something Else
אלבומו השלישי של ת'יק נקרא "Something Else", האלבום הופץ ב-30 בספטמבר 2008. האלבום זכה להצלחה מסחרית והגיע למקום השלישי במצעד הבילבורד. הסינגל הראשון הופץ ב-20 במאי 2008 ונקרא "Magic". בשבוע הראשון לצאתו לחנויות מכר האלבום מעל ל-140,000 עותקים. הסינגל השני נקרא "The Sweetest Love" והופץ ב-9 בספטמבר 2008. ת'יק הופיע בתוכנית הרווק שם ביצע את שני השירים האחרונים ששיחרר כמחווה למתמודדות. הסינגל השלישי והאחרון שהופץ האלבום היה "Dreamworld" שיצא ב-11 בפברואר 2009. במקביל ת'יק כתב שיר שנכנס לפסקול הסרט פרשס. ב-31 במרץ 2009 החל מסע ההופעות של הזמרת ג'ניפר הדסון אלייה התלווה ת'יק ושיחרר את הסינגל הרביעי מהאלבום בשם "You're My Baby". ת'יק ביצע דואט עם הזמר 50 סנט שהופץ ב-11 בנובמבר 2009 ונקרא "Follow My Lead".
2009-2010: Sex Therapy
אלבומו הרביעי של ת'יק נקרא "Sex Therapy" והופץ ב-15 בדצמבר 2009. האלבום כולל רצועה יחד עם הראפר ג'יי זי שנקראת "(Meiple (Me I Play". הסינגל הראשון מהאלבום נשא את אותו שם, "Sex Therapy" והופץ ב-20 באוקטובר 2009. השיר הגיע למקום הראשון במצעד הרית'ם אנד בלוז של הבילבורד. הקליפ לשיר צולם באותה אחוזה בה צולם הקליפ לשיר "Reach Out" של הזמרת הילרי דאף. הסינגל השני שיצא מהאלבום היה יחד עם הזמרת ניקי מינאז' ונקרא "Shakin' It 4 Daddy". לאחר מכן ב-14 באוקטובר הופץ השיר "Somebody to Love" שהיה דואט של ת'יק יחד עם כוכבת אחת שיודעת והזמרת לייטון מיסטר. הסינגל השלישי מהאלבום היה ביצוע משותף של ת'יק עם הזמרת אסטל שהופץ ב-22 במרץ 2010 ונקרא "Rollacoasta". לאחרונה אושר כי ת'יק יחד עם הזמרת מלאני פיונה יצטרף למסע ההופעות של הזמרת אלישיה קיז. ב-10 במאי 2010 הופץ דואט של ת'יק יחד עם סנופ דוג בשם "It's In The Mornin".
2011-2012: Love After War
לקראת סוף שנת 2010 ותחילת 2011 החל ת'יק לעבוד על אלבום חמישי. ת'יק הצטרף למסע ההופעות של הזמרת ג'ניפר הדסון אליה התלווה גם בשנת 2009. אלבומו החמישי של ת'יק שנקרא "Love After War" יצא ב-6 בדצמבר 2011 והגיע למקום ה-22 במצעד הבילבורד. הסינגל הראשון ששוחרר מהאלבום היה סינגל הנושא של האלבום "Love After War" שיצא ב-11 באוקטובר 2011 והקליפ שוחרר כחודש לאחר מכן. הסינגל השני, "Pretty Lil' Heart", היה שיתוף פעולה יחד עם הזמר ליל ויין ושוחרר ב-8 בנובמבר 2011. הסינגל השלישי מהאלבום הוא "All Tied Up" ששוחרר ב-10 באפריל 2012.
ביולי 2012 ביצע ת'יק את הופעת הבכורה שלו בקולנוע בסרט "ABBY IN THE SUMMER" לצידה של השחקנית ג'יימי פרסלי.
2013: Blurred Lines
אלבומו השישי של ת'יק נקרא "Blurred Lines" ויצא בסוף שנת 2013.
הסינגל הראשון מהאלבום היה "Blurred Lines" שהיה שיתוף פעולה של ת'יק עם הראפרים T.I. ופארל ויליאמס. הסינגל יצא ב-26 במרץ 2013 והגיע למקום הראשון במצעד הבילבורד. הקליפ לשיר יצא בשתי גרסאות, בהן דוגמניות משחקות לצד הזמרים, באחת הן לבושות בלבוש מינימלי ובשנייה הן חשופות חזה. ב-2015 חייב בית המשפט בלוס אנג'לס את יוצרי השיר בכ-7.3 מיליון דולר למשפחת הזמר מרווין גיי בשל העתקה משירו "Got to Give It Up".
מלכת דלעת
מלכת דלעת (באנגלית: Pumpkin queen) עשויה להיות דמות בדיונית או אדם אמיתי, המזוהה עם מגוון תחרויות יופי שנערכות באמריקה הצפונית מדי שנה בליל כל הקדושים.
רובין ת'יק
2013: Blurred Lines
הסינגל השני מהאלבום היה "For the Rest of My Life" אשר יצא ב-3 ביוני. הסינגל השלישי יצא ב-2 ביולי והיה "Give It 2 U".
מלכת דלעת
מופעי דלעת ופסטיבלים במדינות אמריקאיות שונות כוללים תחרויות לקביעת "מלכת הדלעת" שלהם.
פסטיבלים ומופעים מרכזיים
מופע הדלעת של סירקוויל, הוא מופע הדלעת העתיק ביותר. הוא תחרות בו מוענק התואר "מלכת דלעת" והוא נערך מדי שנה מאז 1903 (למעט 1917 במהלך מלחמת העולם הראשונה, ושנת 2020 בעקבות מגפת הקורונה).
מופעי דלעת ופסטיבלים בולטים אחרים במהלכם מוענק התואר "מלכת דלעת" הם:
רובין ת'יק
2015-הווה: Morning Sun
ב-29 ביוני 2015 יצא לאור הסינגל הראשון מאלבום האולפן השני של ת'יק, "Morning Sun". הסינגל השני מהאלבום, "Back Together", בהשתתפות הראפרית הטרינידדית ניקי מינאז', יצא לאור ב-6 באוגוסט 2015.
בשנת 2019 עלתה תוכנית המציאות "הזמר במסכה" ברשת FOX שהיא מבוססת על פורמט קוריאני באותו שם, בו משתתפים ידוענים ששרים קאברים לשירים מפורסמים כשהם לבושים בתחפושות מכף רגל ועד ראש ובמסכות פנים שמסתירות את זהויותיהם. ת'יק משמש כחבר פאנל ושופט בתוכנית לצדם של ניקול שרזינגר, ג'ני מקארתי וקן ג'ונג.
אוניברסיטת מיזורי
אוניברסיטת מיזורי (באנגלית: University of Missouri; בראשי תיבות: MU; בקיצור: Mizzou או Missouri) היא אוניברסיטה ציבורית במיזורי שבארצות הברית. הקמפוס המרכזי של האוניברסיטה נמצא מיום היווסדה בקולומביה שבמיזורי. האוניברסיטה נוסדה ב-1839 והיא הגדולה ביותר במיזורי, עם מעל 31,401 סטודנטים בשנת 2021. בעת שהוקמה בשנת 1839, הייתה לאוניברסיטה הראשונה הנמצאת ממערב לנהר המסיסיפי. לאוניברסיטה שלושה קמפוסים נוספים ברחבי מיזורי: ברולה, בקנזס סיטי ובסנט לואיס. האוניברסיטה חברה באיגוד האוניברסיטאות האמריקניות.
מרכז מחקר הכור הגרעיני שבאוניברסיטה הוא העוצמתי לסוגו בעולם. אוניברסיטת מיזורי היא אחת משש האוניברסיטאות הציבוריות בארצות הברית בעלות בית ספר לרפואה, רפואה וטרינרית, הנדסה, חקלאות ומשפטים, אשר כולם נמצאים בתוך קמפוס אחד. בית הספר לעניינים ציבוריים של האוניברסיטה נקרא על שמו של הנשיא ה-33 של ארצות הברית, הארי טרומן, שהגיע ממיזורי.
אוסוולד פון וולקנשטיין
אוסוולד פון וולקנשטיין (1376/7–1445) היה משורר, מלחין ודיפלומט גרמני.
ביוגרפיה
אוסוולד פון וולקנשטיין נולד לפרידריך פון וולקנשטיין וקטרינה פון ווילנדרס. בגיל עשר עזב את בית אביו והיה לנושא כליו של אביר נודד. אוסוולד תיאר את מסעותיו המסעירים בשיריו. עקב מות אביו בשנת 1399 חזר בבהילות לטירול על מנת להסדיר את ענייני הירושה עם אחיו, ונגרר לוויכוח ממושך עליה.
בשנת 1417 התחתן עם מרגרט פון שוואנגאו, אשר ילדה לו שבעה ילדים. מת כתוצאה מגל חום עז ב-2 באוגוסט 1445 במראן.
אוסוולד הוא מגדולי מלחיני הרנסאנס הגרמני המוקדם. המלודיות שלו מהלכות קסם של ממש עקב ההשפעות העמוקות שספג מארצות רבות בהן ביקר, הרחיק אף עד לגאורגיה. מושאי יצירותיו העיקריים הם מסעותיו, אלוהים והחיים הארציים. שיריו נשתמרו במלואם בשלושה כתבי יד, ששניים מהם הושלמו תחת פיקוחו האישי.
פרדריק סטנלי מוד
סר פרדריק סטנלי מוד (באנגלית: Frederick Stanley Maude; 24 ביוני 1864 – 18 בנובמבר 1917) היה קצין בדרגת לוטננט גנרל ב ומפקד בכיר בצבא הודו הבריטית. לפני מלחמת העולם הראשונה השתתף מלחמת הבורים השנייה. במהלך מלחמת העולם הראשונה נלחם בחזית המערבית ובמערכה בגליפולי ולאחר נפילת כות, באפריל 1916, הועבר למערכה במסופוטמיה שם פיקד על המערכה השנייה לכיבוש בגדאד. נפטר בשלב מוקדם של המערכה ונקבר בבית הקברות הצבאי הבריטי בבגדאד.
נעוריו
מוד נולד ב-1864 במושבה הבריטית גיברלטר כבן יחיד לסר פרדריק פרנסיס מוד ולקתרין מרי בישופ (Catherine Mary Bisshopp). אביו היה גנרל בצבא הבריטי שזכה בצלב ויקטוריה במהלך שירותו במלחמת קרים.
מוד למד בבית הספר התיכון היוקרתי איטון והמשיך את לימודיו באקדמיה הצבאית המלכותית בסנדהרסט אותה סיים ב-1883.
טרום מלחמת העולם הראשונה
מוד התגייס לצבא ב-1884 והוצב ברגימנט קולדסטרים של חיל המשמר הרגלי. ב-1885 נשלח לשירות במצרים ובסוף אותה שנה חזר לאנגליה.
ב-1900 הגיע מוד לדרגת מייג'ור ונשלח לדרום אפריקה שם השתתף במלחמת הבורים השנייה. על שירותו זה הוא צוין לשבח ב-1901, אוזכר בשדרים, קיבל את אות השירות המצוין וזכה ב"מדליית דרום אפריקה של המלכה".
ב-1901 מונה למזכירו הצבאי של גילברט אליוט-מארי-קינינמונד, רוזן מינטו הרביעי שמונה למשול הכללי של קנדה ועבר לשרת במדינה זו עד 1904. במהלך שירותו זה הוענק לו אות מסדר מיכאל הקדוש וג'ורג' הקדוש כהערכה למילוי תפקידו בהצטיינות.
ב-1904 חזר מוד לאנגליה ומונה לסגן מפקד חיל המשמר של קולדסטרים. ב-1905 מונה למזכירו האישי של מנהל משרד המלחמה. ב-1906 מונה לשליש וקצין אספקה וב-1908 צורף למטה של הדיוויזיה ה-47. ב-1909 צורף למטה הדיוויזיה החמישית. ב-1912 הצטרף למטה הדיוויזיה ה-5. במהלך תקופה זו הועלה לדרגת לוטננט קולונל (1907) ולדרגת קולונל (1911).
החזית המערבית
עם פרוץ מלחמת העולם הראשונה נשלח מוד למערכה בחזית המערבית בצרפת שם מונה לקצין מטה בקורפוס השלישי. באוקטובר 1914 קודם לדרגת בריגדיר גנרל ומונה לפקד על על בריגדת הרגלים ה-14. באפריל 1915 נפצע ונשלח להחלמה באנגליה משם חזר ביוני ומונה למפקד הדיוויזיה ה-33 שהייתה בהתארגנות באותה תקופה.
המערכה בגליפולי
עוד לפני שנשלח לחזית קודם מוד לדרגת מייג'ור גנרל ונשלח לפקד על הדיוויזיה ה-13 שפעלה במערכה בגליפולי שם סבלה מנפגעים רבים בקרב סוולה ונסוגה מגליפולי.
המערכה במסופוטמיה
במרץ 1916 הועבר מוד למערכה במסופוטמיה ונכח בשלהי הניסיונות הכושלים לפרוץ את המצור על כות ובנפילת הדיוויזיה השישית "פונה" בשבי באפריל אותה שנה. ביולי קודם מוד לדרגת לוטננט גנרל ומונה לפקד על "כוח טיגריס" במקומו של ג'ורג' פרדריק גורינג וזמן קצר לאחר מכן מונה לפקד על כלל המערכה במסופוטמיה (כח D של חיל המשלוח ההודי) בהחליפו את פרסי לייק.
עם הכנסו לתפקיד החל מוד בחיזוק משמעותי של כוחותיו על מנת לחדש את הפעילות ההתקפית מול הטורקים. מהלך זה כלל חידוש האספקה ליחידות קיימות וכן הקמת דיוויזיות חדשות. בסיומו של תהליך מנה הכוח הבריטי כ-150,000 חיילים. מוד גם ניצל את הניסיון שנרכש במערכה עד כה וחיזק מאוד את האספקטים הלוגיסטיים והרפואיים של הכוחות. בדצמבר 1916 קיבל מוד אור ירוק לצאת למערכה השנייה לכיבוש בגדאד.
מותו
בנובמבר 1917 חלה מוד בכולרה וב-18 בנובמבר נפטר בבית חולים בבגדאד והובא לקבורה בבית הקברות הצבאי הבריטי בבגדאד. לאחר תקופה קצרה הוחלפה המצבה מעל הקבר במבנה דמוי מאוזוליאום בו הונחה המצבה הסטנדרטית של ועדת חבר העמים לקברי מלחמה ועליה נחרת המשפט '''"אני התחייה והחיים". הוא ניהל מאבק טוב. הוא שמר על האמונה'''. במרץ 1918 נענה הפרלמנט הבריטי לבקשת המלך והחליט להעניק לאלמנתו גימלה של 25,000 ליש"ט.
לאחר מותו מונה לוטננט גנרל ויליאם מרשל כמפקד המערכה במסופוטמיה.
משפחתו
מוד נישא לססיל מריאנה סנט לג'ר טיילור (Cecil Cornelia Marianne St. Leger Taylour) בתם של תומאס אדוארד טיילור ולואיזה לבית טולמאצ'ה. לזוג לא נולדו ילדים. ססיל נפטרה ב-15 בפברואר 1942.
קורנדון איירליינס
החברה טסה לכ-30 יעדים סדירים מנמל התעופה הבינלאומי של אנטליה ועוד שני יעדי צ'ארטר ליוון.
היסטוריה
החברה נוסדה בנובמבר 2004 והחלה את פעולותיה באפריל 2005. מאז הקמתה חלה עלייה חדה בכמות הנוסעים וברווחי החברה. בשנת 2007 הטיסה החברה 780,000 נוסעים לעומת 2006 שבה הטיסה 470,000 נוסעים.
פעילות החברה בישראל
כיום מפעילה החברה טיסות צ'ארטר עונתיות בין אנטליה ובודרום לתל אביב.
צי המטוסים
צי המטוסים של החברה נכון לדצמבר 2019:
מוריס סראי
מוריס סראי (בצרפתית: Maurice Sarrail; 4 במאי 1856, קרקסון, צרפת – 23 במרץ 1929, פריז, צרפת) היה גנרל צרפתי, מפקד אוגדה וארמייה בחיל הרגלים, אשר לחמו בחזית המערבית במלחמת העולם הראשונה. סראי כיהן כמפקד כוחות מדינות ההסכמה בחזית המקדונית ובהמשך מונה לנציב העליון השלישי בשטחי המנדט הצרפתי בסוריה ובלבנון, שם היה אחראי לדיכוי המרד הדרוזי ב-1925.
תחילת הקריירה
ב-1875 החל סראי את לימודיו באקדמיה הצבאית סן-סיר ולאחר סיום לימודיו, הצטרף לחיל הרגלים הצרפתי ושרת באלג'יריה ודרום תוניסיה. בין 1883–1885 נשלח לאקדמית המלחמה הצרפתית והוכשר לתפקידי פיקוד ומטה .
מלחמת העולם הראשונה
עם פרוץ המלחמה כיהן סראי כמפקד הקורפוס ה-6 שהיה חלק מהארמייה השלישית. ב-2 בספטמבר 1914 מונה למפקד הארמייה השלישית והשתתף עימה בקרב הראשון על המארן, תוך שכוחותיו בולמים את התקפות הגרמנים. סראי הרבה למתוח ביקורת גלויה כנגד הרמטכ"ל הצרפתי ז'וזף ז'ופר והדבר היה לצנינים בעיני ראשי המטה הכללי הצרפתי. ב-22 ביולי 1915 הדיח ז'ופר את סראי מכל תפקידיו, אך בשל קשריו הפוליטיים אולץ הרמטכ"ל הצרפתי להחזירו לשירות פעיל. בשלהי 1915 מונה סראי לפקד על כוחות מדינות ההסכמה בחזית המקדונית והצליח תוך זמן קצר לבלום את התקדמות צבא ממלכת בולגריה לכיוון העיר סלוניקי. בנובמבר 1916 הצליחו כוחותיו לכבוש מחדש את העיר ביטולה לאחר קרב קשה בו נתגלו כשלים פיקודיים ותקשורתיים בהפעלת כוחות מדינות ההסכמה. בנוסף במהלך הקרבות פעל סראי להדחתו של קונסטנטינוס הראשון, מלך יוון בניגוד לעמדה הרשמית של ממשלתו, לא זו אף זו, לסראי הייתה מערכת יחסים עכורה מול סגל הפיקוד הבריטי בכלל והגנרל ג'ורג' מילן בפרט ולדבר נודעה השלכה על תפקוד הכוחות בחזית. ב-14 בדצמבר 1917 הודח סראי מתפקידו על ידי ראש הממשלה ז'ורז' קלמנסו ובמקומו מונה הגנרל אדולף גיומא.
שלהי הקריירה ואחריתו
באפריל 1918 הועבר סראי למערך המילואים הצרפתי. ביוני 1924 ניצח השמאל הרדיקאלי בבחירות בצרפת ואדואר אריו הפך לראש הממשלה. בנובמבר מינה אריו את סראי לתפקיד הנציב העליון הצרפתי בסוריה ובלבנון ובינואר 1925 הגיע לביירות. הוא כיהן כנציב העליון מ-2 בינואר ועד 4 בנובמבר 1925.
מתוקף תפקידו הפך סראי למפקד העליון של "צבא הלבאנט" הצרפתי. במהלך 1925 פעל בכח רב ובנוקשות לדיכוי המרד הדרוזי ובשל כך הודח מתפקידו, נקרא לשוב לצרפת ועם הגיעו שוחרר מהצבא. סראי נפטר מדלקת ריאות ב-23 במרץ 1929 ונקבר באינווליד אשר ברובע השביעי של פריז.
אייל רוזלס
אייל רוזלס (נולד ב-4 באוקטובר 1964) הוא שחקן ישראלי.
ביוגרפיה
רוזלס הוא בוגר סל"ה - הסטודיו לאמנויות התיאטרון מיסודו של יורם לוינשטיין. במהלך השנים השתתף רוזלס במספר סרטים וסדרות טלוויזיה. בין השנים 1993–1994 שיחק בשתי עונות בקומדיית המצבים "סטרייט ולעניין" ששודרה בערוץ 1. בשנת 1998 שיחק בסרט הטלוויזיה "חתולות הרעם". בשנת 1999 שיחק בסרט הקולנוע "מבצע סבתא". בשנת 2000 שיחק בסרט הקולנוע "הבולשת חוקרת", שבוים על ידי מרק רוזנבאום ונכתב על ידי חיים מרין.
בשנת 2001 הוקרן סרטו של איתי לב "5 דקות בהליכה" בו השתתף רוזלס. בשנת 2003 שודרה ב-HOT3 הטלנובלה "משחק החיים", בה גילם את דמותו של אלפסי. באותה שנה הוא שיחק בסרט הטלוויזיה "הדמעות של אמסלם" וכן בסרט הטלוויזיה "על הקו". בין השנים 2002–2004 שיחק בסדרה "המשאית" ששודרה בערוץ 2. בשנת 2004 שיחק בטלנובלה "מיכאלה". באותה שנה שיחק בסרט הקולנוע "ללכת על המים", וכן בסרט הקולנוע "האסונות של נינה". בשנת 2005 עלה לאקרנים הסרט "אלנבי רומאנס", בו השתתף רוזלס. בשנת 2006 השתתף בסרט "בקרוב יקרה לך משהו טוב". באותה שנה הוא שיחק בסרט הקולנוע "אין לה אלוהים".
בשנת 2012 שיחק בסדרה "חצויה - הדבר האמיתי" ובסרטים "נמס בגשם" ו"אף פעם לא מאוחר מדי". בשנת 2013 שיחק בסרטו של רשף לוי "לצוד פילים" בסרט "עיר מקלט", ובסדרה "בית המשאלות", בערוץ 1. בשנת 2015 שיחק בסדרת הילדים "מריו" בערוץ הילדים. בשנת 2015 שיחק בסרטו של ארז תדמור, "ארץ פצועה" ובסדרה "מלאך של אמא", המשודרת ב-Yes. ב-2015 שיחק בסרט "קמטי צחוק". ב-2016 שיחק בסרט "נמל בית". בשנת 2017 גילם את אביו של עמרם אלקיים השבאבניק בסדרה "כיפת ברזל" המשודרת בקשת 12.
בשנת 2019 גילם את דמותו של מפקד הימ"ר זיגדון בעונה 3 של מטומטמת המשודרת ב-HOT.
בשנת 2020 גילם את דמותו של עזרא פלאח בסדרת הדרמה מנאייכ ששודרה ב-כאן 11, ובאותה שנה גם השתתף בסדרה הקומית חזרות.
שנות ה-80 של המאה ה-12
שנות ה-80 של המאה ה-12 היו העשור התשיעי של המאה ה-12, החלו ב־1 בינואר 1180 והסתיימו ב־31 בדצמבר 1189.
מלקולם סטורי
מלקולם סטורי (באנגלית: Malcolm Storry; נולד ב-13 בינואר 1948) הוא שחקן בריטי, הידוע מתפקידו "ילין" בסרט "הנסיכה הקסומה".
ביוגרפיה
סטורי נולד בעיר קינגסטון על ההול שבמזרח יורקשייר. הוא הרבה להופיע בתיאטרון, בטלוויזיה ובסרטי קולנוע. בין שאר תפקידיו היו סר פרנסיס דרייק ב"אליזבת: תור הזהב", בוטום במחזה "חלום ליל קיץ" עבור התיאטרון המלכותי הלאומי. הוא שיחק בתפקידים רבים עם הלהקה השייקספירית המלכותית, בהם פרוספרו וקאליבן במחזה "הסערה", וכן מקדאף ובנקו במחזה "מקבת'".
עוד גילם סטורי את ביל אדמס בסדרה "The Knock", ואת קלייב טישל בסדרה "דוק מרטין".
ציפי קולטניוק
ציפי קולטניוק (נולדה בכ"ד באייר תשמ"ד, 26 במאי 1984) היא יוצרת שירים, מלחינה, זמרת חרדית, מרצה ומנטורית להעצמה בחיבור לנשמה.
ביוגרפיה
אחרי חתונתה בשנת תשס"ז יצאה לשליחות למוסקבה, ועסקה בכתיבת תוכניות לימודים לילדי שלוחי חב"ד במקום, במוזיקה יהודית לבתי ספר.
בשנת 2013 לאחר שלא הצליחה למכור את שיריה לאמנים אחרים, החליטה קולטניוק לאזור אומץ ולהתחיל להופיע במופע העצמה לנשים ונערות המבוסס על תורת החסידות.
בשנת תשע"ד (2014) הוציאה את הדיסק הראשון 'בשבילך נברא העולם', ובו שמונה שירים מקוריים שעוסקים בערך עצמי והתמודדות עם רגשות, האלבום נחשב כפורץ דרך בהיותו אלבום מקורי של אמנית יוצרת חרדית.
בשנת תשע"ו (2016) הוציאה את הדיסק השני 'קומי' בפרויקט הד סטארט מצליח וראשון מסוגו למוזיקאית חרדית, "פרויקט שלא הושמע בו אף שיר וגם נקרא "לתמוך בזמרת שאי אפשר לשמוע אותה שרה", בהמשך השנה הופיעה בכנסי נשים יחד עם הרצאה של חני וינרוט על סיפורה האישי. בהמשך השנה תרגמה קולטניוק את המופע וכמה משיריה לשפה הרוסית והופיעה בקהילות יהודיות רבות ברוסיה ובאוקראינה.
בשנת 2020 החלה קולטניוק במיזם "תובנה ליום של אמונה" כאשר מדי יום היא מנסחת ומפרסמת תובנה המגיעה לתפוצה של אלפי נשים בארץ ובעולם, בעקבות המיזם הקימה אתר אינטרנט ובו נמכרים מוצרים המעוטרים בתובנות האמונה שלה.
כתבה בעבר טור ב"לבנות", מוסף חודשי של עיתון כפר חב"ד וכתבות באתר Chabad.org בעברית.
קולטניוק נשואה לדוד, להם שישה ילדים, מתגוררת ברחובות.
Inna
Inna (בעברית: אינה) הוא אלבום האולפן הרביעי של זמרת הפופ דאנס הרומנייה, אינה. האלבום יצא לאור ב-30 באוקטובר 2015. האלבום מכיל גרסה נוספת שיצאה ונקראת: Body and the Sun (בעברית: הגוף והשמש) האלבום יצא לאור ב-23 ביוני 2015.
עם יציאתו נכנס האלבום אל המקום ה-45 במצעד האלבומים המקסיקני.
רקע וסוגה
האלבום מכיל בתוכו שירים הכוללים בתוכם סגנונות רבים ושפות רבות. בין היתר, נכללים באלבום שירים בשפות הבאות; ערבית, אנגלית, ספרדית, צרפתית, רומנית ופורטוגזית. כמו כן, השיר "Yalla", הפך ללהיט בינלאומי וצבר למעלה מ-330 מיליון צפיות.
הסינגל הראשון מתוך האלבום "Cola Song", הצליח לקבל את מעמד הפלטינה בספרד.
מהדורות אלבומים
האלבום יצא בשתי מהדורות אחת בשם "Inna", השנייה "Body and the Sun", המהדורות מכילים כמעט ואותם שירים וזמינים בעולם במקביל. האלבומים ישנם עטיפות שונות ורשימת מספר הרצועות שונות.
חוות נחשים
חוות נחשים הוא מתחם שבו מגדלים ומרבים מגוון רחב של נחשים. המטרות העיקריות של חוות הנחשים הן: מחקר ואיסוף ארס ליצירת נסיוב נגד ארס. בנוסף חוות נחשים רבות הן מוקד למשיכת תיירים. עיקר חוות הנחשים מצויות בסין, תאילנד וארצות הברית.
חוות נחשים בסין
זיסיקיאו (子思桥) כפר במחוז ג'ג'יאנג נקרא גם "כפר הנחשים" והוא ידוע כמרכז המוביל בסין לחקלאות נחשים. המקומיים מגדלים נחשים מאז שנות ה-80. בימים אלו כ-800 אנשים עובדים בזיסיקיאו בתעשיית חקלאות הנחשים, המגדלים כ-3 מיליון נחשים בשנה. החווה מספקת נחשים חיים למסעדות מיוחדות, נחשים מיובשים או משומרים באלכוהול נמכרים ליצרנים של תרופות סיניות מסורתיות, בנוסף ישנו ייצור של יין נחשים. בכפר ישנו מוזיאון העוסק בנחשים ומהווה מוקד תיירותי.
Sag ihr, ich laß sie grüßen
על השיר
בשנת 1964 בחרה רשות השידור האוסטרית את יורגנס לייצוג המדינה במהדורה העשירית של תחרות הזמר של האירוויזיון. זוהי הייתה הופעתו השנייה ברציפות בתחרות, לאחר שייצג את המדינה בשנה הקודמת, עם השיר "". בדומה לשירי התקופה, הוא בוצע בסגנון בלדת שאנסון. בשיר, מבקש יורגנס מהמאהב החדש של בת זוגו לשעבר, למסור לה את ברכתו, חרף קנאתו בבחיר לבה. במרוצת השנים הוקלט גרסאות כיסוי באנגלית, איטלקית וספרדית.
אנטואנט סיבלי
דיים אנטואנט סיבלי (באנגלית: Dame Antoinette Sibley, נולדה ב-27 בפברואר 1939) היא פרימה בלרינה בריטית. היא הצטרפה לבלט המלכותי מבית הספר של הלהקה בשנת 1956 והייתה לסולנית בשנת 1960. סיבלי נודעה לתהילה הודות לשותפותה עם אנתוני דואל. לאחר פרישתה מריקוד בשנת 1989, התמנתה לנשיאת האקדמיה המלכותית למחול בשנת 1991, למאמנת אורחת בבלט המלכותי (1991) ולראש מועצת המנהלים של הבלט המלכותי (2000).
ילדות ונעורים
סיבלי נולדה בלונדון. היא למדה בבית ספר ללימודי אמנות בלונדון ובבית הספר המלכותי לבלט. הופעתה הראשונה על במה הייתה כברבור באגם הברבורים בינואר 1956, כשהייתה עדיין תלמידה. ביולי של אותה שנה הצטרפה לבלט המלכותי.
בתחילה מילאה סיבלי תפקידים קטנים, כגון חברתה של סוונהילדה בקופליה וכיפה אדומה בהיפהפייה הנרדמת. ג'ואן לוסון כתבה ב"The Dancing Times" על ריקודה של סיבלי, "סגולות ליריות ושטף קו יפה". ב-21 במרץ 1959 נתנה נינט דה ולואה, המנהלת האמנותית של הבלט המלכותי, לסיבלי את התפקיד הראשון הגדול שלה, בהצגת שחרית בבית האופרה המלכותית, קובנט גארדן, סוונהילדה בקופליה. במהלך 1959 זכתה סיבלי בהזדמנות לקבל את הדרכתה של אחת הבלרינות הגדולות ביותר במאה ה-20, תמרה קרסבינה.
ב-24 באוקטובר 1959 ניתן לסיבלי באופן בלתי צפוי התפקיד הראשי באגם הברבורים כבת זוגו של הרקדן הראשי מייקל סומס. זו הייתה פריצתה הדרך הגדולה, שאחריה לא איחרו לבוא מסעות הפעות בארצות הברית ובברית המועצות. נטליה רוֹזְלֵבְלֶָבָה כתבה ב"רשומות הבלט" על סיבלי והבלט המלכותי בהופעה במוסקבה, "לקסם הנעורים, טכניקה טובה ואישיות מלבבת יש חלק בהצלחת הרקדנים האלה. כדי להגיע לגדולה יהיה עליהם להשקיע הרבה יזע ודמעות בפיתוח אמנות בימה בשלה."
קריירה עיקרית
אחד מתפקידיה החשובים הראשונים של סיבלי היה ב"Jabez and the Devil" (1961), בכוריאוגרפיה מאת אלפרד רודריגז, שהיה אחד הראשונים שהכיר בכשרונותיה. ב-27 בדצמבר 1961 רקדה לראשונה את אורורה' ב"יפהפייה הנרדמת", עם ג'ון גילפין כבן-זוגה. ההופעה זכתה בשבחים: "אורורה שלה, כבר מקסימה, מבטיחה להיות לדורה מה שפונטיין הייתה לשלי." "החלום" של פרדריק אשטון (1964), גרסת בלט לחלום ליל קיץ של שייקספיר, נוצר למען סיבלי והרקדן המבטיח אנתוני דואל. אשטון נתן לסיבלי את תפקיד טיטניה ולדואל את תפקיד אוברון. ארכיבר הבלט דייוויד ווהן כתב, ש"ההופעה הבטיחה לה מקום בתולדות הבלט בן-זמננו ולו משום שהציגה לראשונה שותפות חדשה, סיבלי ודואל, שהערכת הקהל הציבה במקום שני רק לפונטיין ונורייב ..." ווהן כתב על הופעתה של סיבלי, "אף לא אחד הצליח לחקות את מהירותה של סיבלי ואת יכולתה לגלם יצור פראי-למחצה, או את שטף הביטוי החלק כמשי של דואל."
סיבלי עשתה לה שם בתקופת שהוותה בבלט המלכותי הודות להופעותיה ב"רומיאו ויוליה" של מקמילן. היא רקדה גם כאודט ואודיל באגם הברבורים, כז'יזל וכאורורה ב"יפהפייה הנרדמת". עוד תפקידים היו בבלטים של אשטון, "וריאציות סימפוניות" ו"דפניס וכלואה", ב"מחולות בכינוס" ואחר הצהריים של פאון של ג'רום רובינס. סיבלי גם הייתה הבלרינה, שמקמילן בחר בה ליצור את התפקיד הראשי ב"סיפורה של מנון".
בין הבלטים האחרים שסיבלי יצרה בהם תפקידים "מונוטונים", "ג'אז קלנדר", "אנסטסיה", "טריאד", "הזמנה למסע", "'Varii Capricci", "דמויות חומקות" ו"וריאציות אניגמה". כשסיבלי הודיעה לראשונה על פרישתה, כתבה מרי קלארק בעיתון הגרדיאן,
פרישה
סיבלי הודיעה על פרישתה ב-1979, אבל שוכנעה לחזור. היא פרשה לבסוף ב-1989, אחרי חודשים של מאבק בפציעה. היא קיבלה את עצתה של תמרה קרסבינה, שאמרה, "עזבי את הבמה לפני שהבמה תעזוב אותך." לאחר פרישתה התמנתה לנשיאת האקדמיה המלכותית למחול ב-1991, למאמנת אורחת של הבלט המלכותי (1991) וליו"ר מועצת המנהלים של הבלט המלכותי (2000).
חיים אישיים
בין 1964 ל-1973 הייתה סיבלי נשואה לרקדן מייקל סומס. אחרי גירושיהם, נישאה ב-1974 לבנקאי תושב לונדון, ריצ'רד פנטון קורבט. יש להם בן ובת. קורבט מת ב-17 במאי 2021 בגיל 83.
יוזף שוראל
יוזף שוראל (בצ'כית: Josef Šural; 30 במאי 1990 – 29 באפריל 2019) היה כדורגלן צ'כי ששיחק בעמדת החלוץ בנבחרת צ'כיה ובמספר קבוצות בצ'כיה ובטורקיה.
קריירת מועדונים
שוראל גדל במחלקת הנוער של זברויובקה ברנו מליגת העל הצ'כית, ושיחק במדי הקבוצה הבוגרת של המועדון במשך שתי עונות, בהן ערך 37 הופעות ליגה והבקיע שני שערים.
בחודש יוני 2021 חתם שוראל על חוזה לשלוש עונות בסלובן ליברץ, גם היא מליגת העל הצ'כית. הוא שיחק במועדון במשך ארבע עונות וחצי, בהן ערך 113 הופעות ליגה והבקיע שלושה שערים. הוא זכה עם המועדון פעם אחת באליפות צ'כיה ופעם אחת בגביע הצ'כי.
ב-13 בינואר 2016 חתם שוראל בספרטה פראג, גם היא מליגת העל הצ'כית. הוא שיחק במועדון במשך שלוש עונות, בהן ערך 67 הופעות ליגה והבקיע 20 שערים.
בחודש ינואר 2019 חתם שוראל באלניהספור מליגת העל הטורקית. ב-17 בינואר הוא ערך את הופעת הבכורה שלו במועדון, בתיקו 0-0 נגד קסימפאשה במסגרת הגביע הטורקי. ב-20 בינואר הוא ערך את הופעת הבכורה שלו בליגה, בניצחון 2-0 על סיוואספור במסגרת המחזור ה-18 לעונת. ב-23 בפברואר הוא הבקיע את שערו היחיד במועדון, בניצחון 3-0 על קסימפאשה במסגרת המחזור ה-23 בליגה. ב-6 באפריל ערך שוראל את הופעתו האחרונה במועדון, משחק הכדורגל האחרון ששיחק לפני מותו, בניצחון 1-0 על בורסאספור במסגרת המחזור ה-27 בליגה. שוראל ערך תשע הופעות ליגה במדי המועדון.
קריירה בינלאומית
ב-15 בנובמבר 2013 ערך שוראל את הופעת הבכורה שלו בנבחרת צ'כיה, בניצחון 2-0 על נבחרת קנדה במשחק ידידות. ב-13 באוקטובר 2015 הוא הבקיע את שערו היחיד במדי הנבחרת, בניצחון 3-2 על נבחרת הולנד במסגרת מוקדמות יורו 2016. שוראל היה חלק מסגל נבחרת צ'כיה בטורניר יורו 2016, ושיחק בכל משחקי שלב הבתים בטורניר, שלאחריהם הודחה נבחרתו. בסך הכל ערך שוראל 20 הופעות במדי נבחרת צ'כיה.
מותו
שוראל נהרג ב-29 באפריל 2019 לאחר שנפצע באורח אנוש כאשר המיניבוס בו נסע עם שישה מחבריו לקבוצה התהפך כחמישה קילומטרים מאלניה. שוראל וחבריו הובהלו לבית החולים מיד לאחר התאונה. שוראל נפצע באורח אנוש, ומותו מפצעיו נקבע זמן קצר לאחר מכן.
רישארד ואלבסקי
רישארד ואלבסקי (בפולנית: Ryszard Walewski; 1906 – 1971) היה רופא, סופר והיסטוריון יהודי-פולני ניצול שואה שלחם במרד גטו ורשה.
ביוגרפיה
בשנת 1926 סיים ואלבסקי את לימודי התיכון בגימנסיה היהודית לבנים, והחל ללמוד בפקולטה לפילוסופיה באוניברסיטת ורשה. בשנים 1930–1931 שירת בצבא, וב-30 ביוני 1932 קיבל תואר שני בהיסטוריה. בשנת 1933 התקבל לפקלוטה לרפואה שבאוניברסיטה, אך בסוף למד במכון הרפואי הממלכתי בעיר לבוב, שם קיבל תעודה בתחום ב-1940.
בשואה
אף שדגל בעמדות שמאל רדיקליות, כאשר ביקש להצטרף לאי"ל (הארגון היהודי הלוחם), המחתרת היהודית בגטו שזוהתה עם הצד השמאלי במפה הפוליטית ועם הסוציאליזם, סורב. על כן פנה לארגון אצ"י (הארגון היהודי הלוחם), שמזוהה היה עם בית"ר והתנועה הרוויזיוניסטית. הוא לחם במסגרת מרד גטו ורשה, והיה מניצולי השואה הבודדים מארגונו. במשך כחודשיים המשיך להסתתר בין החורבות, וביולי 1943 יצא מן הגטו והתחבא בצד הארי של העיר. בשנת 1944 נטל חלק במרד ורשה שנכשל במהרה.
לאחר השואה
לאחר תום המלחמה הצטרף ואלבסקי למפלגת הפועלים הפולנית, ובשנת 1949 למפלגת הפועלים המאוחדת הפולנית, אשר תפסה את השלטון במדינה. באותה התקופה עבד במשרד לביטחון פנים, ובהמשך כראש מחלקת הרפואה והתברואה בבתי הסוהר. ב-1951 העיד במשפטו של מחסל גטו ורשה, הגנרל יירגן שטרופ, שהוצא להורג כשנה לאחר מכן.
בנובמבר 1957 עלה לארץ ישראל, והתגורר ברמת אביב. הוא עבד כרופא, תחילה בבאר יעקב ואחר כך ברמת אביב. הוא פעל רבות להנצחת קורבנות השואה, ופרסם בין היתר מאמרים שהוקדשו לנספי הקהילה היהודית בעיתונים מעריב ועל המשמר, עד לפטירתו בשנת 1971. חמש שנים לאחר מותו, בשנת 1976, יצא לאור ספרו 'יורק' – אוסף זכרונות שכתב עוד בחייו אשר הוקדשו לחברו הטוב יורק פלונסקי ולמורדים נוספים מגטו ורשה, בהוצאת מורשת - בית עדות ע"ש מרדכי אנילביץ'.
מבקש מקלט
מבקש מקלט הוא אדם שנמלט מארצו למדינה אחרת, ומבקש מהמדינה האחרת הגנה. מרגע שהגיש בקשה למקלט ועד שמתקבלת הכרעה בעניינו – לחיוב או לשלילה – הוא נחשב למבקש מקלט. יש להבחין בין מבקש מקלט לפליט, שכן פליט הוא מבקש מקלט אשר בקשתו למקלט התקבלה, חששו מרדיפה וסכנה הוכר כמבוסס, והוא הפך זכאי להגנה ולמעמד. במדינה שאליה הגיע מבקש מקלט מעמדו אמור להיבחן. אם לאחר הבחינה נקבע כי הוא אינו זכאי למעמד של פליט, הוא עשוי להיות מגורש. על אף קיומן של אמנות בינלאומיות העוסקות במבקשי מקלט, ההסדרה של זכויותיהם וחובותיהם משתנה ממדינה למדינה. בשנת 2015 עמד מספר מבקשי המקלט בעולם על 10 מיליון איש.